Studiul internațional, făcut public săptămâna trecută, este disponibil aici. Luni, autoarea segmentului referitor la România, Raluca Radu, a detaliat rezultatele pentru piața locală, comparând datele cu cele obținute la nivel internațional.

Sondajul pe care se bazează studiul este prezentat ca fiind relevant pentru publicul românesc utilizator de Internet, marja declarată de eroare pentru România fiind de +/-2,17%. Eșantionul folosit pe plan local a fost de 2048 de persoane, luându-se în calcul un grad de răspândire a Internetului de 63%.

AUDIENȚE / UTILIZAREA DIVERSELOR MEDII





Este vorba despre răspunsul respondenților referitor la utilizarea săptămânală a diverselor medii









ÎNCREDEREA ÎN BRANDURI MEDIA





Televiziuni care, "în viața reală", apar în topul audiențelor, deci ar beneficia cel puțin teoretic de un grad important de încredere, figurează la finalul clasamentului, în studiul Reuters. Astfel, România TV și Antena 3 au cel mai scăzut grad de încredere dintr-un total de 15 media luate în considerare. În același timp, pe lângă liderul Pro TV, pe primele locuri mai apar Ziarul Financiar, Televiziunea publică și Digi 24 - instituții media cu audiențe mult mai mici decât alte instituții de presă scrisă și TV.









UTILIZAREA DIVERSELOR MEDII





Participanții la sondajul Reuters spun că se informează din/de la:

online (inclusiv social media) - 88%

TV - 82%

social media - 67%

radio - 42%

print - 18%

bloguri - 16%





Pe piața locală există diverse sondaje referitoare la sursele de informare ale oamenilor, cele mai multe fiind, însă, asociate fie cu tipuri de știri (de ex., politice), fie cu obiective de marketing. Un sondaj realizat de CURS pentru Știripesurse.ro , publicat la începutul anului și valabil pentru toata populația adultă, are date cu totul diferite de cele din studiul Reuters, cu excepția televiziunii, având în vedere că respondenții puteau alege o singură variantă de răspuns :

TV - 81%

Online - 10%

Radio - 6%

Presă scrisă - 2%

Altă sursă - 1%

ÎNCREDEREA ÎN ȘTIRI





încrederea în știri în general - 42%

încrederea în știrile pe care le folosesc - 48%

încrederea în știrile din căutări - 45%

încrederea în știrile din social media - 32%

Pe de altă parte, la nivelul întregii populații, un Eurobarometru de anul acesta arată că posturile radio-TV se bucură de 66% încredere, iar sursele online beneficiază de doar 37% încredere. Față de studiul Reuters, Eurobarometrul arată un grad de încredere mult mai mare în știrile ce se răspândesc în rețelele sociale (59% dintre utilizatorii de astfel de rețele).









Ce mai spune studiul Reuters despre consumul media din România:





mai mulți români au utilizat social media pentru știri, comparativ cu anul precedent, în timp ce la nivel global accesarea știrilor prin social media e în declin

românii sunt printre cei mai atenți la identificarea știrilor false

discuțiile despre știri se mută în aplicațiile de mesagerie (creștere pe WhatsApp, FB Messenger)

România e la mijlocul plutonului, pe plan global, când vine vorba despre încrederea în jurnalism (43%)

38% dintre români s-au declarat expuși la știri false

30% dintre români spun că folosesc softuri de blocare a reclamelor, în creștere cu 6% față de precedentul sondaj.

Cum se compară principalele rezultate obținute în sondajul Reuters, ce ia în considerare exclusiv publicul cu acces la net, și cele oferite de piața românească sau de alte studii ce iau în considerare populația României? Diferențele sunt substanțiale.Raportul Reuters separă media tradiționale (TV, radio, print) de cele online. În privința primelor, se remarcă faptul că Digi24 - stație care în clasamentul audiențelor este urmărită de 5-7 ori mai puțini oameni decât liderii pieței TV de știri, Antena 3 și România TV , apare aici pe locul 2, după Pro TV și înainte chiar de Antena 1.Studiul Reuters indică un nivel redus de încredere în știri, indiferent de criteriul ales, pentru publicul din România (din nou, cel cu acces la Internet):